હેલ્થ વિશેના સાદા અને સરળ નિયમો તો બધા જ જાણે જ છે, પરંતુ મુખ્ય સવાલ એ છે કે તેને અનુસરે છે કેટલા. આપણને બધાને ખ્યાલ છે જ કે સવારે વહેલા ઊઠીને કસરત કરવી એ સ્વસ્થ રહેવાનો પહેલો નિયમ છે, પરંતુ શું આપણે તે અનુસરીએ છીએ ખરા. દિલ તો કહેતા હે તુમ્હારી બાત માન લું, પર દિમાગ કહેતા હે… ની જેમ જ આપણું મગજ તો કહે છે, સવારે ઊઠીને કસરત કરો, પરંતુ મન કહે છે, થોડું વધારે સૂઈ લઈએ તો…મગજ કહે છે, મીઠાઈ નુકસાન કરશે, પરંતુ મન કહે છે, ચાલને થોડી ચાખી જ લઈએ. કદાચ આપણે બધા જ જાણીએ છીએ કે ખોરાકમાં વધુ પડતંુ તેલ, મીઠું અને ખાંડ નુકસાન કરે છે, પરંતુ તે ખાતા આપણે આપણા મનને રોકી શકતા નથી. ક્યારેક આપણું મગજ એમ પણ કહે છે કે આ બધું ખાઈને જાડા થઈ જઈશું તો.. ત્યારે મન કહે છે, જવા દે ને યાર, ક્યાં ફિલ્મસ્ટાર બનવું છે.